**FOGLALKOZÁSTERV**

A Komplex Alapprogram pedagógiai rendszerének gyakorlati elsajátítása –

**Életgyakorlat-alapú alprogram (ÉA)**

|  |  |
| --- | --- |
| **A dokumentum készítőjének neve:** | Magyar Ágnes |
|  |  |
| **A foglalkozás célja:** | Idézzék fel a tanulók eddigi ismereteiket a gyümölcsökről,zöldségekről! Alkalmazzák a méréssel kapcsolatos tanulmányaikat, a tudást használják fel kreatívan a feladatok megoldása során!Erősödjön meg bennük a tudatos vásárlás fontossága!Tájékozódjanak önállóan vagy ehhez udvariasan kérjenek segítséget!Legyenek képesek a csoportmunkára! Gyakorolják az iskolán kívüli illemtudó viselkedést! |
| **Évfolyam és/vagy csoport:** | 3. b |
| **Tematikus egység:** | Egészséges életmód |
| **A foglalkozás témája:** | Tudatos vásárlás |
| **Tantárgyi kapcsolat:** | Környezetismeret, magyar nyelv és irodalom, matematika  A gyerekek az iskolában megkapják a feladataikat, hogy kicsit rákészüljenek a „ szerepükre” , ill. ha valamit nem értenek, meg tudják kérdezni.  Előzetesen megbeszéljük a köszönéssel, megszólítással és a megfelelő viselkedéssel kapcsolatos tudnivalókat.  A feladatok megoldása után a bolt előtt találkozunk. |
|  |  |
|  |  |

|  |  |  |  |  |  |
| --- | --- | --- | --- | --- | --- |
| **Idő-tartam**  **(perc)** | **A pedagógus tevékenysége** | **A tanulók**  **tevékenysége** | **Módszer** | **Munka-forma\*** | **Eszköz** |
|  |  |  |  |  |  |
| 20 perc  40 perc | **1.riportercsapat** – a bolt előtt kérdezik az érkező vásárlókat (lehetőleg 5-6 vásárlót)  -Milyen gyakran járnak ide ?  -Szoktak-e bevásárlólistát készíteni?  -Kis- vagy nagy bevásárlást csinálnak most?  -Hoznak-e mindig kosarat,szatyrot vagy a boltban vesznek?  **2.riportercsapat** – a boltban a pékáruknál (lehetőleg 5-6 vásárlót)  -Milyen pékárut vásárolnak leggyakrabban?  -Mennyibe kerül az az áru?  **3.csapat** –zöldség-gyümölcsöknél  -Írjatok 3-3 példát olyan árura, amelyet darabonként,ill. súlyra lehet kapni!  **4.csapat** – tejtermékeknél  -Jegyezzétek fel hat tejtermék nevét, árát!  **5.csapat** – zöldség-gyümölcsnél  -Mérjetek! Mennyi a súlya 1 db almának, 1 db répának, 1 db hagymának, 1 db burgonyának?  **6.csapat**  Vendégül látjátok néhány barátotokat egy délutáni kis beszélgetésre, játékra. Milyen egészséges dolgot vásárolnátok, amivel megkínálnátok őket? Gyűjtsetek 4-5 dolgot! Írjátok fel az árukat is!  **7. csapat**  -Milyen csomagolóanyagokat használnak a gyártók? Gyűjtsetek legalább 6 különbözőt!(áru neve-csomagolása)  **8. csapat**  -Milyen anyagokat, eszközöket lehet kapni,amelyeket a konyhai tisztításhoz, mosogatáshoz lehet használni? Írjatok legalább 6 példát!  A tapasztalatok megosztása egy következő matematika- vagy környezetóra feladata. |  | Megbeszélés  tevékenykedtetés,  megbeszélés | Csoportmunka | Csapatonként jegyzetfüzet,íróeszköz |
|  |  | | | | |
|  |
|  |

A foglalkozás során fejlesztett kompetenciák, képességek:

* Együttműködési képesség
* Kreativitás
* Kifejezőkészség
* Megfigyelőképesség
* Problémamegoldó képesség
* Tájékozódó képesség

Önreflexió

Amikor kérésemmel a bolt vezetőjéhez fordultam, segítőkész volt. A gyerekek élvezték az önállóságot,és nem éltek vissza vele. A vásárlók is türelemmel viselték a kis riportereket. Úgy alakult,hogy a tanulók környezetórán számoltak be tapasztalataikról. Máskor is jellemzően akkor van idő arra,hogy kicsit hosszabban fejtsék ki mondanivalójukat. A feladat szokatlansága ellenére,ügyesen dolgoztak a csapatok. Beszámolójukon az is érződött,hogy szívesen is tették.

Fontosnak tartom,hogy a gyerekeket a velük kapcsolatos dolgokba bevonjuk az iskolában és otthon is. Szerettem volna felkelteni az igényüket,hogy ne maradjanak ki a vásárlás élményéből,minél több tapasztalatot szerezzenek,amit majd később tudnak hasznosítani.